**Z A P I S N I K**

**1. redne seje Akademskega zbora, ki je bila dne 31. 03. 2021 ob 11.15 uri**

**preko MS Teams-a**

Po pregledu spiska članov Akademskega zbora in prisotnih članov je bilo ugotovljeno, da je od 114 članov Akademskega zbora Fakultete za kemijo in kemijsko tehnologijo prisotnih 77 članov *(seznam prisotnih je priloga k zapisniku).*

Predlagan in soglasno sprejet je bil naslednji

**DNEVNI RED:**

1. Izvolitev članov Senata iz vrst študentov
2. Samoevalvacijsko poročilo FKKT UM za študijsko leto 2019/2020

**AD 1**

Na podlagi poteka mandata članom Senata FKKT iz vrst študentov, je bil s strani dekana FKKT objavljen Sklep o razpisu volitev za nove člane Senata Fakultete za kemijo in kemijsko tehnologijo Univerze v Maribor (v nadaljevanju Sklep).

Na podlagi VI. točke Sklepa, so bile izvedene volitve članov Senata iz vrst študentov.

Kandidacijsko listo so sestavljali po abecedi: Bjelić Dragana, Kramer Stanko, Slaček Gal in Žitek Taja.

**Rezultati volitev:**

* Prisotnih je bilo 13 volilnih upravičencev.
* Ugotovljeno je bilo, da je glasovanje lahko zaključil samo en član AZ iz vrst študentov; ostalim je bil dostop onemogočen.

**1. SKLEP:**

Zaradi tehničnih težav pri izvedbi volitev, se bo glasovanje ponovilo na izredni seji Akademskega zbora FKKT, ki bo dne 06. 04. 2021 ob 11.15 uri.

**AD 2**

**Razprava:**

* prof. dr. Zdravko Kravanja je prisotne seznanil, da je pripravljena DIIP dokumentacija za popolno obnovo tehniških fakultet; plan obnove je nastavljen do leta 2027. FKKT bi tako pridobila 2x večjo površino stavbe in laboratorijev, pridobila bi dodatne kabinete in predavalnice.

Zvišuje se indikator sredstev za izobraževalno delo. Viša se število projektov in s tem raziskovalnih ur. V teku so tudi prijave novih raziskovalnih programov.

Dodatno delo je potrebno za višanje prehodnosti iz 1. v 2. letnik. Smiselna pa bi bila primerjava vpisanih študentov in na koncu študentov, ki diplomirajo.

* Prof. dr. Regina Fuchs Godec je opozorila na 9 zaposlenih, ki niso dosegli pogojev za napredovanje. Morda bi bilo dobro ponovno proučiti pogoje za napredovanje, saj meni, da znanstvena odličnost ne more biti pretežni del kriterijev za ocenjevanje. Kriteriji bi morali biti za celotno UM enotni.

Če pa se primerja z učitelji v osnovni in srednji šoli, so pedagoški delavci na univerzi degradirani.

* Prof. dr. Željko Knez je mnenja, da ne bi bilo nobene stimulacija, če bi vsi napredovali. Kriteriji so znani in meni, da je sistem pravičen.

Mnenja pa je, da bi morali biti enotni kriteriji za UM nastavljeni po specifiki znanstvenih disciplin.

Stvar sindikata pa je, da odpravi razliko med učitelji osnovnih in srednjih šol, z učitelji na VSŠ zavodih.

**2. SKLEP:**

Potrdi se Samoevalvacijsko poročilo Fakultete za kemijo in kemijsko tehnologijo Univerze v Mariboru za študijsko leto 2019/2020.

Seja je bila zaključena ob 12.50 uri.

Maribor, 31. 03. 2021

Za zapisnik: Predsednica AZ:

Sonja Roj prof. dr. Andreja Goršek